José Luandino Vieira
<s>José Luandino Vieira, rođen kao José Vieira Mateus da Graça (Ourém, 4. svibnja 1935.) je portugalsko-angolski pisac, najpoznatiji po svojim kratkim pričama i romanima.</s>

<s>Iako je rođen u Portugalu te je i po nacionalnosti Portugalac, Luandino je 1938. godine s roditeljima preselio u Angolu, gdje je odrastao u većinski afričkim četvrtima (musseque) Luande.</s><s>Kada je započeo pisati, koristio je jezik karakterističan za te musseque, zapravo svoj portugalskog i kimbundua.</s><s>U dobi od 15 godina napustio je školu i zaposlio se kao mehaničar.</s>

<s>U mladosti je bio u potpunosti posvećen nezavisnosti Angole.</s><s>Godine 1961., nakon intervjua za BBC u kojem je otkrio tajne popise dezertera iz portugalske vojske koji su se borili u Africi, uhapšen je te je u zatvoru proveo punih 11 godina.</s><s>Prva značajna zbirka priča, Luuanda, objavljena mu je 1963. godine te je, unatoč činjenici da je bila nagrađena, bila zabranjena u Portugalu do 1974. godine zbog prikaza opresivnosti portugalske uprave u Angoli.</s><s>U svojim je tekstovima Luandino pratio strukturu afričke usmene predaje i analizirao surovu realnost portugalske vladavine u Angoli.</s><s>U noveli "A vida verdadeira de Domingos Xavier" (1974.) istovremeno analizira i okrutnost portugalske uprave i hrabrost običnih Angolaca u tom periodu.</s>

<s>Nakon što je Angola stekla nezavisnost 1975. godine, Luandino je ostao i novoj zemlji, pomažući u razvoju književnosti.</s><s>Godine 2006., Luandino je odbio prestižnu portugalsku nagradu Camões i novčanu nagradu od €100,000, navodeći osobne razloge za tu odluku.</s>

<s>Vanjske poveznice
 Luandino Vieira biography.</s>

<s>Portugalski pisci
Angolski pisci
Authority control</s>

